Qo`rg`ontepa prokurori obodonlashtirish xodimlarini uyiga "hashar" ga jalb qilganligi tufayli lavozimidan ozod etildi

Ijtimoiy tarmoqlarda  prokuror o`z uyiga obodonlashtirish xodimlarini "hashar" ga jalb qilinganligi haqida xabarlar tarqalgan edi.
Qo`rg`ontepa tumani prokurori haqiqatdan ham Andijon tumanida joylashgan uchastkasida tuman obodonlashtirish xodimlarini bahor oyidan kuzgacha ishga jalb qilinganligi malum bo`ldi. 
Holat yuzasidan Bosh prokuror matbuot kotibi quyidagicha  munosabat bildirdi.
"Prokuror uyiga "xashar"gami?" sarlavha ostida chiqarilgan maqola  yuzasidan Bosh prokuratura tomonidan o`tkazilgan xizmat tekshiruvi  yakuniga etdi. Natijasiga ko`ra, Bosh prokurorning 2021 yil 23 avgust kungi buyrug`iga asosan Sardor Rejabboev intizomiy jazo tarikasida egallab turgan Qo`rg`ontepa tumani prokurori lavozimidan ozod kilindi", deya xabar berdi Hayot Shamsutdinov.